Document ID: 32005R1721

KOMISIJAS REGULA (EK) Nr. 1721/2005
(2005. gada 20. oktobris),
ar kuru groza Regulu (EK) Nr. 312/2001, ar ko paredz sīki izstrādātus piemērošanas noteikumus Tunisijas izcelsmes olīveļļas importēšanai un ar ko atkāpjas no dažiem Regulas (EK) Nr. 1476/95 un (EK) Nr. 1291/2000 noteikumiem
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 2005. gada 20. septembra Lēmumu 2005/720/EK par protokola noslēgšanu Eiropas un Vidusjūras reģiona valstu nolīgumam starp Eiropas Kopienām un to dalībvalstīm, no vienas puses, un Tunisijas Republiku, no otras puses, lai ņemtu vērā Čehijas Republikas, Igaunijas Republikas, Kipras Republikas, Latvijas Republikas, Lietuvas Republikas, Ungārijas Republikas, Maltas Republikas, Polijas Republikas, Slovēnijas Republikas un Slovākijas Republikas pievienošanos Eiropas Savienībai (1),
ņemot vērā Padomes 1966. gada 22. septembra Regulu Nr. 136/66/EEK par eļļas un tauku tirgus kopīgo organizāciju (2),
tā kā:
(1)
Ar 1. protokola 3. panta 1. punktu Eiropas un Vidusjūras valstu nolīgumā, ar ko izveido asociāciju starp Eiropas Kopienām un to dalībvalstīm, no vienas puses, un Tunisijas Republiku, no otras puses (3), ir atvērta tarifa kvota ar nulles nodokļa likmi, lai ievestu Tunisijas izcelsmes neapstrādātu olīveļļu ar KN kodu 1509 10 10 un 1509 10 90, kas pilnībā iegūta Tunisijā un no tās tieši nogādāta Kopienā.
(2)
Lai ņemtu vērā Čehijas, Igaunijas, Kipras, Latvijas, Lietuvas, Ungārijas, Maltas, Polijas, Slovēnijas un Slovākijas pievienošanos Eiropas Savienībai, ar 3. panta 1. punktu protokolā, kas apstiprināts ar Lēmumu 2005/720/EK, no 2004. gada 1. maija ir paredzēts pieskaitīt minētajai kvotai gada daudzumu 700 tonnu apmērā.
(3)
Ar 9. punktu protokolā, kas apstiprināts ar Lēmumu 2005/720/EK, ir paredzēta atsevišķa metode attiecībā uz 2004. gada tarifa kvotas palielinājumu, ko aprēķina proporcionāli pamatapjomiem.
(4)
Ņemot vērā pieredzi, kas gūta, izmantojot importa licenču sistēmu tarifu kvotu pārvaldīšanā, ir jāmodernizē veids, kādā dalībvalstīm jāveic paziņojumi Komisijai.
(5)
Tādēļ jāgroza Komisijas Regula (EK) Nr. 312/2001 (4).
(6)
Šajā regulā paredzētie pasākumi ir saskaņā ar Eļļas un tauku pārvaldības komitejas atzinumu,
IR PIEŅĒMUSI ŠO REGULU.
1. pants
Regulu (EK) Nr. 312/2001 groza šādi:
1)
Regulas 1. panta 1. punktu aizstāj ar šo:
“1. Katru gadu no 1. janvāra, piemērojot nulles nodokļa likmi, var importēt atbilstoši tarifa kvotai noteiktās 56 700 tonnas neapstrādātas olīveļļas, uz ko attiecas KN kodi 1509 10 10 un 1509 10 90 un kas pilnībā iegūta Tunisijā un ievesta tieši no tās Kopienā, atbilstīgi kvotas apmēram, kas paredzēts 1. protokola 3. pantā Eiropas un Vidusjūras reģiona valstu nolīgumā, ar ko izveido asociāciju starp Eiropas Kopienām un to dalībvalstīm, no vienas puses, un Tunisijas Republiku, no otras puses. Importa licences izdod, nepārsniedzot katram gadam noteikto kvotas ierobežojumu.”
2)
Iekļauj šādu 1.a pantu:
“1.a pants
Attiecībā uz 2005. gadu paredzēto tarifa kvotu palielina par 467 tonnām, kuras aprēķinātas attiecībā uz 2004. gadu, atbilstīgi 9. pantam protokolā Eiropas un Vidusjūras reģiona valstu nolīgumam, ar ko izveido asociāciju starp Eiropas Kopienām un to dalībvalstīm, no vienas puses, un Tunisijas Republiku, no otras puses, lai ņemtu vērā Čehijas Republikas, Igaunijas Republikas, Kipras Republikas, Latvijas Republikas, Lietuvas Republikas, Ungārijas Republikas, Maltas Republikas, Polijas Republikas, Slovēnijas Republikas un Slovākijas Republikas pievienošanos Eiropas Savienībai.”
3)
Regulas 4. panta 3. punktam pievieno šādu daļu:
“Pirmajā daļā minētos paziņojumus veic elektroniski, izmantojot veidlapas, kuras Komisija nodod dalībvalstu rīcībā.”
2. pants
Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
To piemēro no 2004. gada 1. maija.
Šī regula uzliek saistības kopumā un ir tieši piemērojama visās dalībvalstīs.
Briselē, 2005. gada 20. oktobrī

Labels: 3
17
18
15